**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 39. sjednice Upravnog vijeća**

**Doma zdravlja Karlovac, održane dana**

**23. travnja 2021. godine**

**Karlovac, travanj 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-743/2-21**

**Karlovac, 23. travanj 2021. godine**

**Z A P I S N I K**

s **39. sjednice** Upravnog vijeća Doma zdravlja Karlovac, održane dana 23. travnja 2021. godine s početkom u 9,06 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno mjerama Stožera civilne zaštite Republike Hrvatske vezano uz epidemiju bolesti COVID-19.

Poziv s materijalima za 39. sjednicu Upravnog vijeća Doma zdravlja Karlovac dostavljen je članovima Upravnog vijeća dana 21. travnja 2021. godine putem e-pošte i putem dostavljača (Dostavnica Br. 12-743/21) zbog količine materijala.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 25. veljače 2021. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 38. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec ožujak 2021. godine
3. Usvajanje Izvješća o financijskom poslovanju Doma zdravlja Karlovac za razdoblje od 1.1.2021. do 31.3.2021. godine
4. Donošenje I. Izmjena i dopuna Financijskog plana Doma zdravlja Karlovac za 2021. godinu

5. Donošenje odluka o smanjenju zakupnina poslovnih prostora

6. Donošenje Odluke o ponovljenoj javnoj prodaji službenog vozila

7. Donošenje Odluke o prihvatu donacije

8. Različito.

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 38. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 39. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 38. sjednice Upravnog vijeća Doma zdravlja Karlovac održane dana 31. ožujka 2021. godine.

Članak 2.

Ova Odluka stupa na snagu danom donošenja.

**Točka 2.**

Na temelju pisanih materijala dostavljenih u prilogu Poziva za 39. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec ožujak 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja

**Točka 3.**

Na temelju pisanih materijala dostavljenih u prilogu Poziva za 39. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za razdoblje od 1.1.2021. do 31.3.2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Na temelju dostavljenog prijedloga I. Izmjena i dopuna Financijskog plana Doma zdravlja Karlovac za 2021. godinu, usvojenih na 30. sjednici Županijske skupštine Karlovačke županije održanoj 26. ožujka 2021. godine u okviru Izmjena i dopuna Proračuna Karlovačke županije. Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Donose se I. Izmjene i dopune Financijskog plana Doma zdravlja Karlovac za 2021. godinu, koje se nalaze u privitku ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Na temelju dostavljenih Zahtjeva gđe Nade Strikić, dr. med. spec. med. rada i sporta od 7. travnja 2021. godine, za smanjenje iznosa zakupnine za zakup poslovnog prostora na lokaciji u Karlovcu, Dr. Andrije Štampara 3, Karlovac, koji se koristi temeljem Ugovora o zakupu poslovnog prostora zaključenog s Domom zdravlja Karlovac, sukladno Odluci Upravnog vijeća Doma zdravlja Karlovac, Broj: 12-666/21 od 31. ožujka 2021. godine i Zahtjeva gđe Ine Kardoš, dr. med. spec. med. rada i sporta od 13. travnja 2021. godine, za smanjenje iznosa zakupnine za zakup poslovnog prostora na lokaciji u Karlovcu, Dr. Andrije Štampara 3, Karlovac, a koji se koristi temeljem Ugovora o zakupu poslovnog prostora zaključenog s Domom zdravlja Karlovac, sukladno Odluci Upravnog vijeća Doma zdravlja Karlovac, Broj: 12-665/21 od 31. ožujka 2021. godine, Upravno vijeće je temeljem čl. 19. Statuta jednoglasno s pet glasova ZA donijelo sljedeće odluke:

O D L U K A

Članak 1.

Odobrava se Domu zdravlja Karlovac smanjenje iznosa zakupnine za zakup poslovnog prostora na lokaciji u Karlovcu, Dr. Andrije Štampara 3, Karlovac, koji se koristi temeljem Ugovora o zakupu poslovnog prostora, Ur. broj: 01-688/21 zaključenog 6. travnja 2021. godine između Doma zdravlja Karlovac kao zakupodavca i Nade Strikić, dr. med. spec. medicine rada i sporta,iz Karlovca, Kralja Tomislava 10 a, OIB 37220077581**,** kao zakupnika, sukladno Odluci Upravnog vijeća Doma zdravlja Karlovac, Broj: 12-666/21 od 31. ožujka 2021. godine, a za vrijeme trajanja Sporazuma u vezi poboljšanja energetskih svojstava zgrade Bolnice na Švarči koji je zaključen između Opće bolnice Karlovac i Doma zdravlja Karlovac 6. travnja 2016. godine, Broj: 01-296/3-16.

Iznos zakupnine za poslovni prostor iz stavka 1. ovog članka iznosit će 1.499,00 kn (slovima: tisućučetristodevedesetdevetkuna) uvećano za iznos PDV-a, zbog uvećanih režijskih troškova koje je Nada Strikić, dr. med. spec. dužna plaćati Domu zdravlja Karlovac sukladno odredbama Ugovora o zakupu poslovnog prostora iz stavka 1. ovoga članka, za vrijeme trajanja Sporazuma u vezi poboljšanja energetskih svojstava zgrade Bolnice na Švarči zaključenog između Opće bolnice Karlovac i Doma zdravlja Karlovac 6. travnja 2016. godine, Broj: 01-296/3-16.

Članak 2.

Temeljem ove Odluke zaključit će se dodatak Ugovoru o zakupu poslovnog prostora iz čl. 1. stavka 1. ove Odluke, zaključenom između Doma zdravlja Karlovac i Nade Strikić, dr. med. spec. medicine rada i sporta,iz Karlovca, Kralja Tomislava 10 a, OIB 37220077581, koji ostaje na snazi za vrijeme trajanja Sporazuma u vezi poboljšanja energetskih svojstava zgrade Bolnice na Švarči zaključenog između Opće bolnice Karlovac i Doma zdravlja Karlovac 6. travnja 2016. godine, Broj: 01-296/3-16.

Članak 3.

Ova Odluka stupa na snagu danom donošenja.

O D L U K A

Članak 1.

Odobrava se Domu zdravlja Karlovac smanjenje iznosa zakupnine za poslovni prostor na lokaciji u Karlovcu, Dr. Andrije Štampara 3, Karlovac, koji se koristi temeljem Ugovora o zakupu poslovnog prostora, Ur. broj: 01-647/21, zaključenog 6. travnja 2021. godine između Doma zdravlja Karlovac kao zakupodavca i Ine Kardoš, dr. med. spec. med. rada i sporta, iz Zagreba, Bosutska 14, OIB 89452698336, kao zakupnika, sukladno Odluci Upravnog vijeća Doma zdravlja Karlovac, Broj: 12-665/21 od 31. ožujka 2021. godine, a za vrijeme trajanja Sporazuma u vezi poboljšanja energetskih svojstava zgrade Bolnice na Švarči koji je zaključen između Opće bolnice Karlovac i Doma zdravlja Karlovac 6.4.2016. godine, Broj: 01-296/3-16.

Iznos zakupnine za poslovni prostor iz stavka 1. ovog članka iznosit će 1.499,00 kn (slovima: tisućučetristodevedesetdevetkuna) uvećano za iznos PDV-a, zbog uvećanih režijskih troškova koje je Ina Kardoš, dr. med. spec. med. rada i sporta dužna plaćati Domu zdravlja Karlovac sukladno odredbama Ugovora o zakupu poslovnog prostora iz stavka 1. ovoga članka, za vrijeme trajanja Sporazuma u vezi poboljšanja energetskih svojstava zgrade Bolnice na Švarči zaključenog između Opće bolnice Karlovac i Doma zdravlja Karlovac 6. travnja 2016. godine, Broj: 01-296/3-16.

Članak 2.

Temeljem ove Odluke zaključit će se dodatak Ugovoru o zakupu poslovnog prostora iz čl. 1. stavka 1. ove Odluke, zaključenom između Doma zdravlja Karlovac i Ine Kardoš, dr. med. spec. med. rada i sporta, iz Zagreba, Bosutska 14, OIB: 89452698336, koji ostaje na snazi za vrijeme trajanja Sporazuma u vezi poboljšanja energetskih svojstava zgrade Bolnice na Švarči zaključenog između Opće bolnice Karlovac i Doma zdravlja Karlovac 6. travnja 2016. godine, Broj: 01-296/3-16.

Članak 3.

Ova Odluka stupa na snagu danom donošenja.

**Točka 6.**

U materijalima uz Poziv za 39. sjednicu Upravno vijeće je izviješteno da sukladno Odluci Upravnog vijeća Doma zdravlja Karlovac o ponovljenoj prodaji i rashodovanju vozila, Broj: 12-667/21 donesenoj na 38. sjednici Upravnog vijeća održanoj 31.3.2021. godine, i provedenom postupku ponovljene javne prodaje službenog vozila sukladno Odluci ravnateljice Doma zdravlja o ponovljenoj javnoj prodaji službenog vozila, Urbroj: 01-676/21 od 1. travnja 2021. godine objavljenoj na oglasnoj ploči i internetskoj stranici Doma zdravlja Karlovac, za vozilo Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 8.750,00 kn, u otvorenom roku za dostavu ponuda od 2. do 9. travnja 2021. godine do 14.00 sati nije zaprimljena niti jedna ponuda.

Stoga je Upravnom vijeću predloženo umanjenje za 30% od početne cijene koja je iznosila 8.750,00 kn u citiranoj Odluci Upravnog vijeća.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

O PONOVLJENOJ PRODAJI I RASHODOVANJU VOZILA

Članak 1.

Donosi se Odluka o ponovljenoj javnoj prodaji i rashodovanju sljedećeg vozila, vlasništvo Doma zdravlja Karlovac:

1. Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 6.125,00 kn (slovima: šesttisućastodvadesetpetkuna) umanjenom za 30% od početne cijene utvrđene Odlukom Upravnog vijeća o ponovljenoj prodaji i rashodovanju vozila, Broj: 12-667/21, od 31. ožujka 2021. godine, koja je iznosila 8.750,00 kn (slovima: osamtisućasedamstopedesetkuna), jer u provedenom postupku ponovljene javne prodaje nije zaprimljena niti jedna ponuda.

Članak 2.

Obvezuje se ravnateljica Doma zdravlja Karlovac da Odluku o ponovljenoj prodaji službenog vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka ponovljene prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

**Točka 7.**

Dom zdravlja Karlovac je u prilogu Poziva za 39. sjednicu Upravnog vijeća članovima Upravnog vijeća dostavio Obrazac 3 od 19.4.2021. godine o donaciji RAČUNALA – PC DEL OPTIPLEX 3070 – komplet, OPĆINE LASINJA, sa sjedištem u Lasinji, Lasinjska cesta 19. Vrijednost donacije je 8.237,80 kn.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Prihvaća se donacija OPĆINE LASINJA, sa sjedištem u Lasinji, Lasinjska cesta 19, OIB 59068748409, RAČUNALO – PC DEL OPTIPLEX 3070 – komplet vrijednosti 8.237,80 kn radi opremanja ordinacije opće/obiteljske medicine u Lasinji, Lasinjska cesta 19.

Članak 2.

Ova Odluka stupa na snagu danom donošenja.

Pod točkom 8. Različito nije bilo rasprave.

Po iscrpljenom dnevnom redu, rad sjednice završio je 23.4.2021. g. u 10.51 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte